EkBass/fiwiki-20250220-pages-articles huggingface dataset:
Espanjalaiset portaat

Espanjalaiset portaat () on Italiassa Roomassa sijaitseva kuuluisa ulkoportaikko, joka johtaa Piazza di Spagnan aukiolta Trinità dei Montin kirkolle. Portaita kutsutaan ”espanjalaisiksi” aukion mukaan. Aukiolla sijaitsee Espanjan Pyhän istuimen suurlähetystö, jonka mukaan aukio on nimetty. Piazza di Spagna Panish Steps. Rome. Italy. Romewise.com Portaikon 135 porrasta vievät kolmen eri pengermän muodostelmassa kirkon eteen, jossa kuitenkin portaikon ja kirkon välissä on katu ja pieni aukio. Portaikko rakennettiin vuosina 1723–1726 Ranskan suurlähettilään Etienne Gueffier’n varoilla. Portaat on suunnitellut arkkitehti Alessandro Specchi, mutta rakennustyöt saattoi päätökseen Francesco De Sanctis. Portaikon juurella sijaitsevan suihkulähteen Fontana della Barcaccian tilasi paavi Urbanus VIII. Sen on suunnitellut Pietro Bernini, ja suunnitteluun osallistui myös hänen poikansa Gian Lorenzo Bernini. Idean laivanmuotoiseen suihkulähteeseen sanotaan tulleen Tiberin tulvien huuhtomasta veneestä, joka löytyi kukkulan juurelta. Portaikkoa on entistetty useaan otteeseen, muun muassa vuonna 1995. Se on Rooman suosituimpia nähtävyyksiä ja nuorten turistien kohtaamispaikka. == Kuvia == Spanische-Treppe.jpg|Portaat 1900-luvun alussa. Spanish Steps 1.JPG|Portaat vuonna 2011. Tiedosto:Piazza di Spagna e scalini.jpg|Näkymä ylätasanteelta. Spanish steps Rome Italy.jpg|Fontana della Barcaccia Audrey Hepburn and Gregory Peck in Roman Holiday trailer 2.jpg|Portaat esiintyvät elokuvassa Loma Roomassa (1953). == Lähteet == == Aiheesta muualla == Luokka:Portaat Luokka:Rooman rakennukset ja rakennelmat Luokka:Seulonnan keskeiset artikkelit
Kung Fu Hustle

Kung Fu Hustle () on hongkongilaisen näyttelijä-ohjaaja Stephen Chow'n ohjaama vuonna 2004 valmistunut humoristinen toimintaelokuva, joka parodioi hongkongilaisia kung fu -elokuvia. Chow nähdään myös elokuvan pääosassa. == Arvioita == Turun Sanomien Päivi Valotien mielestä Kung Fu Hustle on älyvapaan tarinantyngän ympärille nivottu sikermä toinen toistaan mielikuvituksellisempia mätkintäkohtauksia. Hänestä se menettää pian kiinnostavuutensa ja shokkiarvonsa, vaikka brutaali slapstick-huumori ja huimat kung-fu-koreografiat huvittavatkin hetkittäin. == Lähteet == == Aiheesta muualla == * Luokka:Toimintakomediat Luokka:Parodiaelokuvat Luokka:Vuoden 2004 elokuvat Luokka:Kiinalaiset elokuvat Luokka:Hongkongilaiset elokuvat
Käärmeenmyrkyt

Tunnetuista alle 2000 käärmelajista noin 300 lajia on myrkyllisiä. Myrkylliset lajit löytyvät tarhakäärmeiden, myrkkytarhakäärmeiden, merikäärmeiden, kyykäärmeiden ja kalkkarokäärmeiden suvuista. Käärmeet käyttävät myrkkyjään ensisijaisesti hyökkäysaseena. Myrkkyjen tarkoituksena on lamauttaa saalis ja auttaa sulattamaan se. Yli 95 % myrkkyjen kuivapainosta on polypeptidejä, jotka sisältävät entsyymejä, toksiineja ja pieniä peptidejä. Nämä ainesosat kykenevät muuttamaan uhrien fysiologisia vasteita. Yli 20 entsyymiä on tunnistettu käärmeiden myrkyistä. Hyaluronidaasi on läsnä kaikissa käärmeenmyrkyissä. Aine mahdollistaa muiden myrkkykomponenttien kulkeutumisen uhrin kudoksiin. Myrkkytarhakäärmeet aiheuttavat eniten kuolemia maailmassa. Useat tunnetuimmista ja vaarallisimmista käärmeistä kuuluvat myrkkytarhakäärmeisiin. Näitä ovat kobrat, mambat, korallikäärmeet ja kraitit. Niiden myrkkyvaikutus kohdistuu hermo-lihas-liittymiin, vaikuttaen joko presynaptisesti, postsynaptisesti tai molemmin tavoin. Myrkkytarhakäärmeiden aiheuttama myrkytys alkaa purrun alueen tunnottomuudella ja heikotuksella. Systeeminen vaikutus saavutetaan 30-60 minuutissa ja tähän kuuluu silmäluomien riippuminen, silmälihashalvaus, nielemisvaikeus, runsas syljeneritys, yleinen halvaantuminen ja hengityksen lakkaaminen. Useat käärmeenmyrkyt toimivat neurotoksiineina presynaptisella mekanismilla ja inhiboivat asetyylikoliinin vapautumista. Nämä toksiinit ovat aktiivisia fosfolipidien hajottajia. Kaikki aineet, jotka estävät fosfolipaasi A2:n toimintaa, vähentävät myös näiden käärmeenmyrkkyjen neurotoksisuutta. Beta-bungarotoksiini, noteksiini, krotoksiini ja taipoksiini estävät asetyylikoliinin vapautumista hermosolujen päätteistä ja joistakin autonomisen hermoston kolinergisistä hermosoluista. Beta-bungarotoksiinilta kestää 1,5–3 tuntia aiheuttaa täydellinen hermo-lihas- lamaantuminen laboratorionäytteessä. Lamaantuminen tapahtuu nopeammin, jos hermoa stimuloidaan altistamisaikana. Jotkut myrkyllisimmistä neurotoksiineista sitoutuvat asetyylikoliinireseptoreihin postsynaptisesti tahdonalaisissa lihaksissa. Tällä tavoin ne estävät asetyylikoliinin sitoutumista. Tämä mekanismi on tuttu kurare-myrkystä, joten kyseisiä neurotoksiineja kutsutaan myös kuraremimeettisiksi neurotoksiineiksi. == Katso myös == * Käärmeen purema == Lähteet == == Aiheesta muualla == *Clinical Toxinology Resources Website: Snake Venoms *A Review and Database of Snake Venom Proteomes *
Verhojanskvuoristo

thumb|250px|Verhojanskvuoret kartalla Verhojanskvuoristo on vuoristoalue Sahan tasavallan pohjoisosassa Aasian-puoleisella Venäjällä. Vuoristo rajoittuu lännessä Lenaan ja sen sivujokeen Aldaniin sekä idässä Janaan ja Indigirkaan. Vuoristo muodostaa vedenjakajan näiden kolmen vesistön välille. Verhojanskvuoristo on noin 1 700 kilometriä pitkä ja noin 100–250 kilometriä leveä. Eteläosan keskikorkeus on noin 2 000–2 300 metriä ja pohjoisosan noin 300–800 metriä. Vuoriston eteläosassa sijaitsee sen korkein kohta, joka on 2 480 metriä merenpinnan yläpuolella. Pohjoisosan korkein kohta on 1 527 metriä merenpinnan yläpuolella. Verhojanskvuoristo liittyy idässä Tšerskivuoriin. Vuoristoalueella on kivihiili- sekä hopea-, lyijy- ja sinkkimalmiesiintymiä. Pohjoisen pallonpuoliskon matalin lämpötila on mitattu alueella sijaitsevassa Oimjakonin kylässä. Luokka:Venäjän vuoristot Luokka:Sahan tasavallan maantiede Luokka:Seulonnan keskeiset artikkelit
Tarhakäärme

Tarhakäärme voi tarkoittaa seuraavia asioita: * Rantakäärme eli tarhakäärme (Natrix natrix), käärmelaji * Tarhakäärmeet (Colubridae), käärmeheimo
Dean Shiels

Dean Shiels (s. 1. helmikuuta 1985) on pohjoisirlantilainen jalkapalloilija, joka pelaa Skotlannin Valioliigassa Kilmarnockin joukkueessa. Aikaisemmin hän kuului Arsenalin joukkueeseen, mutta ei pelannut joukkueessa yhtään ottelua. Pohjois-Irlannin maajoukkueessa hän debytoi marraskuussa vuonna 2005 Portugalia vastaan. Shiels joutui 8-vuotiaana onnettomuuteen, mistä lähtien hänen toinen silmänsä on ollut sokea. Se aiheutti hänelle monenlaisia ongelmia, muun muassa pääkipuja, ja tammikuussa 2006 hän päätti poistattaa silmän kokonaan. == Lähteet == ==Aiheesta muualla== * Shiels Soccerbase- tietokannassa * BBC News: Hibs' Shiels to have eye removed Luokka:Pohjoisirlantilaiset jalkapalloilijat Luokka:Vuonna 1985 syntyneet Luokka:Elävät henkilöt
Jan Eliasson

Jan Eliasson (s. 17. syyskuuta 1940 Göteborg) on ruotsalainen diplomaatti ja poliitikko. Hän oli Yhdistyneiden kansakuntien yleiskokouksen puheenjohtaja vuosina 2005–2006 ja toimi Ruotsin ulkoministerinä lyhyesti vuonna 2006. Jan Eliasson opiskeli ekonomiksi ja valmistuttuaan pääsi töihin Ruotsin ulkoministeriöön vuonna 1965. Hän aloitti uransa diplomaattina ulkomailla ja toimi Olof Palmen diplomaattisena neuvonantajana 1982–1983. Hän oli Ruotsin YK-suurlähettiläs 1988–1992 ja Ruotsin Yhdysvaltain suurlähettiläs Washingtonissa 2000–2005. Eliasson nousi Ruotsin ulkoministeriksi kun hänen edeltäjänsä Laila Freivalds erosi menetettyään pääministerin luottamuksen. Vuonna 2012 Eliasson nimitettiin YK:n apulaispääsihteeriksi. Hän hoiti virkaa vuoteen 2016, ja vuonna 2017 hänestä tuli SIPRI:n puheenjohtaja. ==Lähteet== ==Aiheesta muualla== *Jan Eliasson Ruotsin valtiopäivien verkkosivilla Luokka:Ruotsin ulkoministerit Luokka:Ruotsin sosiaalidemokraattisen työväenpuolueen poliitikot Luokka:Ruotsin suurlähettiläät Luokka:Ruotsalaiset diplomaatit Luokka:YK:n virkamiehet Luokka:Vuonna 1940 syntyneet Luokka:Elävät henkilöt
Socket A

Socket A (tunnetaan myös nimityksellä Socket 462) on AMD:n käyttämä tietokoneiden suoritinkanta. Ensimmäiset kantaan tehdyt suorittimet olivat AMD:n valmistamia Athlon Thunderbirdejä (julkaistiin 2000). Muita kantaan sopivia suoritinmalleja ovat olleet Duron, Athlon XP, Athlon MP sekä viimeiseksi jäänyt Sempron. Väylä toimii kaksoiskellotettuna, eli dataa siirtyy kaksi kertaa kellojakson aikana. Väylänopeuksia oli saatavilla ensimmäisistä 2*100 MHz yksiväyläisistä nopeuksista aina 2*200 MHz nopeuksiin. Kannassa on liitäntäpintoja vain 453, 9 liitäntäpaikkaa on tukittu epäyhteensopivien Socket 370-suorittimien asentamisen estämiseksi. Socket A:n tuki on virallisesti lopetettu. Sen seuraajat ovat Socket 754 ja Socket 939. Socket A:n käyttämä väylä oli aina vain kahden laitteen (emolevyn muistiohjainpiirin ja suorittimen) välinen väylä, joten usean suorittimen kokoonpanoissa näitä väyliä oli useita rinnakkain, jokaiselle suorittimelle omansa. Tämä sekä lisäsi suorituskykyä että nosti useaa suoritinta tukevien emolevyjen valmistuskustannuksia. Luokka:Suoritinkannat
Carl Gustav

Carl Gustav, Karl Gustav tai Karl Gustaf voi tarkoittaa mm. seuraavia: * Carl Gustav, ruotsalainen kuninkaan nimi, suomalaisittain Kaarle Kustaa * Carl Gustav, Haaparannan Karungin kylän toinen ruotsinkielinen nimi Katso myös * Kalle Kustaa Pykälä, myös Karl Gustaf Pykälä * Kalle-Kustaa Korkki, kuvitteellinen henkilö
Makejev

Makejev voi tarkoittaa ainakin seuraavia: *Makejev, venäläinen ohjustensuunnitteluyritys, entinen SKB-385 *sukunimenä: **Andrei Makejev (1952–2021), neuvostoliittolainen koripalloilija **Jevgeni Makejev (s. 1989), venäläinen jalkapalloilija **Viktor Makejev (1924–1985), neuvostoliittolainen ohjusten suunnittelija. en:Makeyev
Viktor Makejev

Viktor Petrovitš Makejev (, 25. lokakuuta 1924 – 25. lokakuuta 1985) oli neuvostoliittolainen ohjussuunnittelija, joka johti SKB-385-ohjussuunnittelutoimistoa. Hänen johtamansa toimisto on suunnitellut muun muassa seuraavat ohjukset: *R-17 *R-21 (1963) *R-27 (1968) *R-29 (1974) ** ensimmäinen neuvostoliittolainen sukellusveneestä laukaistava ballistinen ohjus (SLBM) *R-29R (1977) **ensimmäinen neuvostoliittolainen sukellusveneestä laukaistava ballistinen monikärkiohjus (SLBM MRV) *R-29RM *R-39 (1983) **ensimmäinen neuvostoliittolainen sukellusveneestä laukaistava ballistinen itsenäisesti kohdennettava monikärkiohjus (SLBM MIRV) Luokka:Asesuunnittelijat Luokka:Neuvostoliittolaiset tieteilijät Luokka:Moskovan fysiikan ja teknologian instituutin professorit Luokka:Sosialistisen työn sankarit Luokka:Vuonna 1924 syntyneet Luokka:Vuonna 1985 kuolleet
Freak-Ed

Freak-Ed on vuonna 1993 Vantaalla Koivukylässä perustettu punkrock-yhtye. Se oli aikanaan yksi Suomen suosituimmista niin sanotuista skate punk -yhtyeistä, mutta on sittemmin hajonnut. Yhtye kiersi paljon ruotsalaisten punk-yhtyeiden kanssa, kuten Millencolin, No Fun At All, Stoned, Randy ja 59 Times The Pain. Yhtyeen huippuhetkiin kuuluu Lagwagon ja Strung-Out -yhtyeiden lämmittely Lepakossa vuonna 1995. ==Viimeinen kokoonpano== * Toni Kimpimäki: laulu, kitara * Ykä Järvinen: basso * Pauli Rajajoki: kitara * Antti Kokki: rummut * Noora Nyyssönen: laulu ==Aikaisemmat jäsenet== * Juho Liesmäki: basso * Tom Vahtera: kitara * Janne: kitara * wepu: rummut * Antti: kitara ==Julkaisut== Kummatkin levyt on julkaissut Spinefarm Records. Myöhemmin julkaistut levyt "Fortress Of Fear" ja "Let´s rock together" julkaistiin Red Five Recordsin kautta. Dont say what they say, dont be what they are (1994) # Open your eyes # Too proud # Enuff # Is that all what you see? # Feeling lousy # Empty floor # Worst has passed # It's all the same # To the end To Be Your Friend (1995) # Lt. Toughguy # Too Proud # Every Day is War To You # To Be Your Friend # School Boy # Look at Yourself # I've Got a Fried Cantores Majores (1997) # Wreck # Cornered # Pigs # Remote control # May god blind me # Steve # Björkby Morons # Red five standing by # Skunk # Earth massacre # Like a maple # Cyberhero # Old skool forever (Mike's tune) # Nice afternoon in hell Let´s rock together (1999) # Reach the end # From kitchen to healthy planet # Kill the nazi-skins # One of these days # Let's rock together # Choices Fortress Of Fear (2001) # Hand To Hand # Nomad Soul # These same 3 Chords # Same old Story # Desperate Cry # Something Strong # Fortress of Fear # Count me Out # Afterhair ==Lähteet== * Spinefarm * Freak-Ed * Pitkä kuuma kesä 07 * Meteli.net Luokka:Suomalaiset punkyhtyeet Luokka:Skate punk -yhtyeet
William B. Davis

William Bruce Davis (s. 13. tammikuuta 1938 Toronto, Kanada) on kanadalainen näyttelijä, joka on parhaiten tunnettu roolistaan salamyhkäisenä Tupakkamiehenä TV-sarjassa Salaiset kansiot. Davis on toiminut draaman professorina Bishopin yliopistossa, ja hän on perustanut Vancouveriin William Davis Centre Actors Study -näyttelijäkoulun. Davis on aiemmin ollut myös maailmanluokan vesihiihtäjä. == Aiheesta muualla == * Viralliset kotisivut * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1938 syntyneet Luokka:Elävät henkilöt
Mitch Pileggi

Mitchell Craig ”Mitch” Pileggi (s. 5. huhtikuuta 1952 Portland, Oregon) on yhdysvaltalainen näyttelijä. Hänellä on italialaisia sukujuuria. Pileggi aloitteli uraansa tekemällä pieniä rooleja B-luokan elokuvissa ja vierailemalla televisiosarjoissa kuten Dallas ja Walker, Texasista. Pileggin näyteltyä FBI:n apulaisjohtajaa Walter Skinneriä Salaiset kansiot -televisiosarjan ensimmäisissä jaksoissa häntä pyydettiin jatkamaan myös toiselle tuotantokaudelle. Skinneristä tuli vähitellen yksi sarjan tärkeimmistä hahmoista, ja hän oli mukana sarjan päättymiseen (vuonna 2002) asti. Nykyään Pileggi näyttelee eversti Steven Caldwellia televisiosarjassa Stargate Atlantis ja Deanin ja Samin isoisää Supernaturalissa. Hänellä oli myös vuosien 2005–2007 aikana komisario James Gordonin äänenä animaatiosarjassa Batman. Mitch Pileggi on myös ollut mukana juontajana sarjassa Taikatemput paljastuvat. == Aiheesta muualla == * Luokka:Yhdysvaltalaiset näyttelijät Luokka:Vuonna 1952 syntyneet Luokka:Elävät henkilöt
Nanaimo Bars

Nanaimo Bars on kitaristi Aki Virtasen ja kanadalaisen laulajan Leila Catherine Ronkaisen vuonna 1998 perustama vaihtoehtometalliyhtye. Yhtye keikkaili Suomessa ja julkaisi kaksi singleä vuosina 1997–1998, joista jälkimmäisen, "Double Dare", julkaisijana toimi helsinkiläinen Megamania/Johanna Kustannus Oy. Yhtye hajosi musiikillisiin erimielisyyksiin 1999 ja laulaja Leila muutti takaisin Vancouveriin. Luokka:Suomalaiset alternative metal -yhtyeet
Chris Carter

Chris Carter (s. 13. lokakuuta 1957) on yhdysvaltalainen käsikirjoittaja ja tuottaja, joka on parhaiten tunnettu suositun televisiosarjan Salaiset kansiot luojana. Carterin tuotantoyhtiö on nimeltään Ten Thirteen Productions. == Aiheesta muualla == * Luokka:Yhdysvaltalaiset televisiotuottajat Luokka:Vuonna 1956 syntyneet Luokka:Elävät henkilöt
Benson (Arizona)

Benson on kaupunki Cochisen piirikunnassa Arizonassa Yhdysvalloissa. Se sijaitsee osavaltion kaakkoisosassa, ja sen väkiluku oli vuoden 2010 väestönlaskennan mukaan 5 105. Benson perustettiin vuonna 1880, kun Southern Pacific -rautatie rakennettiin alueen halki. Kaupunki on nimetty tuomari William B. Bensonin mukaan, joka oli rautatien johtajan ystävä. John Carpenterin esikoiselokuvan Pimeä tähti (1974) tunnuskappale on nimeltään ”Benson, Arizona” minkä vuoksi kaupungissa sijaitseva tie sai nimekseen ”Dark Star Road” elokuvan mukaan. == Lähteet == == Aiheesta muualla == Luokka:Arizonan kaupungit
Hyökkäys poliisiasemalle 13 (vuoden 1976 elokuva)

Hyökkäys poliisiasemalle 13 (Assault on Precinct 13) on vuonna 1976 ensi- iltansa saanut John Carpenterin käsikirjoittama, ohjaama ja leikkaama elokuva, johon hän myös sävelsi musiikin. Elokuvaa pidetään yhtenä kaikkien aikojen parhaista eksploitaatioelokuvista. Se ottaa vaikutteita elokuvista Rio Bravo ja Night of the Living Dead. Elokuvasta tehtiin vuonna 2005 samanniminen uudelleenfilmatisointi, jonka ohjasi ranskalainen Jean-François Richet ja jonka pääosia esittävät muun muassa Ethan Hawke, Laurence Fishburne ja hip- hop-artisti Ja Rule. Elokuvan alkuperäinen nimi on harhaanjohtava: elokuva tapahtuu poliisiasemalla, johon viitataan nimellä "Precinct 9, Division 13". Eräs kuuluisimpia kohtauksia on loppupuolelle sijoittuva pitkä tulitus äänenvaimentimin varustetuilla aseilla. == Näyttelijöitä == ==Vastaanotto== Video-oppaassa vuodelta 1994 Kari Salminen pitää elokuvaa mielenkiintoisena tyyli- ja muotokokeiluna, josta ei kannata etsiä syvempiä merkityksiä. Hän antoi elokuvalle neljä tähteä viidestä, mikä vastaa sanallista arviota ”erinomainen”. ==Lähteet== == Aiheesta muualla == * Luokka:John Carpenterin ohjaamat elokuvat Luokka:Vuoden 1976 yhdysvaltalaiset elokuvat Luokka:Yhdysvaltalaiset toimintatrillerit Luokka:Yhdysvaltalaiset independent- elokuvat
Fort Lauderdale

Fort Lauderdale on kaupunki Browardin piirikunnassa Miamin suurkaupunkialueella Floridan osavaltiossa Yhdysvalloissa. Kaupunkia kutsutaan "Amerikan Venetsiaksi" sen kanavajärjestelmän johdosta. Vuoden väestönlaskennan mukaan kaupungissa oli 152 397 asukasta. Alueen ensimmäiset asukkaat olivat seminoli-intiaaneja, jotka saapuivat paikalle 1700-luvulla. Toisen seminolisodan aikana majuri William Lauderdale perusti nykyisen kaupungin paikalle New River -linnakkeen vuonna 1838. Vuonna 1893 nuori ohiolainen nimeltä Frank Stranahan rakensi alueelle talon josta tuli alueen kauppapaikka, postitoimisto ja pankki. Sen ympärille kasvoi asutusta, josta muodostettiin Fort Lauderdalen kaupunki vuonna 1911. Aluksi paikalla oli maatalousyhdyskunta, mutta se on sittemmin kasvanut matkailukaupungiksi. Näyttelijä Leslie Nielsen on kuollut tässä kaupungissa 28. marraskuuta 2010. Metalliyhtye Marilyn Manson on perustettu vuonna 1989 Fort Lauderdalessa. ==Kuvia kaupungista== Tiedosto:Fort Lauderdale Skyline 7.jpg|Fort Lauderdalen maisemaa. Tiedosto:Fort Lauderdale Florida photo D Ramey Logan.jpg|New River -estuaari Fort Lauderdalessa. Tiedosto:All clear at Fort Lauderdale Beach - panoramio.jpg|Fort Lauderdalen rantaa. Tiedosto:Fort-lauderdale-man-of- steel.JPG|Jahti Fort Lauderdalen satamassa. Tiedosto:Fort Lauderdale, Florida - FLL from airplane.jpg|Fort Lauderdale – Hollywoodin kansainvälinen lentoasema. Tiedosto:Fort Lauderdale-harbor.jpg|Fort Lauderdalen satama. Tiedosto:Port Everglades - panoramio.jpg|Carnival Liberty Port Everglades -satamassa, Fort Lauderdalessa. == Lähteet == == Aiheesta muualla == *Fort Lauderdalen kaupungin virallinen sivusto *Tietoa Ft Lauderdale, Florida Luokka:Floridan kaupungit Luokka:Browardin piirikunta
Roger Crozier Saving Grace Award

Roger Crozier Saving Grace Award oli vuosina 2000–2007 yksi jääkiekkoliiga NHL:n vuosittain jakamista palkinnoista. Se myönnettiin vähintään 25 ottelua pelanneelle maalivahdille, jolla oli runkosarjan paras torjuntaprosentti. Palkintopokaalin lisäksi voittajat saivat valita kohteen 25 000 dollarin lahjoitukselle. Palkinto on nimetty Detroit Red Wingsin ja Buffalo Sabresin entisen maalivahdin Roger Crozierin mukaan. Suomalaista palkinnon voitti Niklas Bäckström palkinnon viimeisenä jakamisvuotena 2007. Sittemmin suomalaisista myös Tuukka Rask on yltänyt runkosarjan parhaaseen torjuntaprosenttiin kaudella 2009–2010. == Voittajat == Suluissa torjuntaprosentti * 2000 – Ed Belfour, Dallas Stars (91,9 %) * 2001 – Marty Turco, Dallas Stars (92,5 %) * 2002 – José Théodore, Montréal Canadiens (93,1 %) * 2003 – Marty Turco, Dallas Stars (93,2 %) * 2004 – Dwayne Roloson, Minnesota Wild (93,3 %) * 2005 – Ei voittajaa työsulun vuoksi * 2006 – Cristobal Huet, Montréal Canadiens (92,9 %) * 2007 – Niklas Bäckström, Minnesota Wild (92,9 %) Voittajat maittain: Maa Voittajien määrä Kanada 5 🇫🇮 Suomi 1 🇫🇷 Ranska 1 === Paras torjuntaprosentti 2007– === * 2008 – Dan Ellis, Nashville Predators (92,4 %) * 2009 – Tim Thomas, Boston Bruins (93,3 %) * 2010 – Tuukka Rask, Boston Bruins (93,1 %) * 2011 – Tim Thomas, Boston Bruins (93,8 %) * 2012 – Brian Elliott, St. Louis Blues (94,0 %) * 2013 – Craig Anderson, Ottawa Senators (94,1 %) * 2014 – Josh Harding, Minnesota Wild (93,3 %) * 2015 – Carey Price, Montréal Canadiens (93,3 %) * 2016 – Brian Elliott, St. Louis Blues (93,0 %) * 2017 – Sergei Bobrovsky, Columbus Blue Jackets (93,1 %) == Lähteet == Luokka:79.32 Jääkiekko Luokka:NHL:n palkinnot
Framatome

Framatome on ranskalainen yritys, joka suunnittelee ja rakentaa ydinvoimaloita sekä valmistaa ydinvoimaloiden komponentteja ja polttoainesauvoja. Yhtiö perustettiin vuonna 1958 rakentamaan painevesireaktoreita yhdysvaltalaiselta Westinghouselta lisensoidulla tekniikalla. Yhtiön nimi on lyhenne ranskankielisistä sanoista Franco-Américaine de Constructions Atomiques. Vuonna 2001 saksalaisen Siemensin ydinreaktoriliiketoiminta yhdistettiin Framatomeen, ja yrityksen nimeksi tuli Framatome ANP. Myöhemmin samana vuonna yhtiö liitettiin Areva-konserniin CEA Industrien ja Cogeman kanssa. Vuonna 2006 Framatome-nimestä luovuttiin ja uudeksi nimeksi tuli Areva NP. Vuonna 2016 Areva-konserni jaettiin osiin, ja ydinreaktoriliiketoiminnan väliaikaiseksi nimeksi tuli New NP. Vuonna 2018 yhtiö otti uudestaan käyttöön vanhan nimen Framatome. Ranskalainen sähköyhtiö Électricité de France (EDF) omistaa 75,5 prosenttia Framatomesta. Japanilainen Mitsubishi Heavy Industries omistaa 19,5 prosenttia ja ranskalainen Assystem loput 5 prosenttia. Vuosina 1975–2000 Framatome toimitti EDF:lle kaikki Ranskan 58 ydinreaktoria. Lisäksi Framatome yhdessä EDF:n kanssa toimitti ydinreaktoreita Koebergiin Etelä- Afrikkaan, Ulchiniin Etelä-Koreaan sekä Daya Bayhin ja Ling-Aoon Kiinaan. Vuonna 1989 Framatome yhdessä Siemensin kanssa alkoi kehittää uutta reaktorityyppiä, EPR:ää. Vuonna 2003 Teollisuuden Voima tilasi Framatomen ja Siemensin konsortiolta EPR-reaktorin Olkiluotoon. Framatomen nimen muututtua Arevaksi EDF tilasi siltä vuonna 2007 EPR-reaktorin Ranskan Flamanvilleen ja Taishan Nuclear Power Company kaksi reaktoria Kiinaan. Vuonna 2009 Siemens irtautui Areva-konsernista. Vuonna 2016 EDF tilasi kaksi EPR-reaktoria Ison- Britannian Hinkley Pointiin. Kun Areva-konserni vuonna 2016 jaettiin osiin, niin Olkiluoto 3 -projekti jäi vanhaan Arevaan, vaikka muu reaktoriliiketoiminta siirrettiin uuteen yritykseen, joka myöhemmin nimettiin taas Framatomeksi. Vuonna 2018 maailman ensimmäinen EPR Kiinan Taishanissa valmistui. Framatome omistaa Ranskassa Le Creusot'n tehtaan, jossa valmistetaan takomalla suuria teräskomponentteja ydinvoimaloihin. Tehtaan toiminta pysäytettiin joulukuussa 2015, kun Ranskan viranomaiset havaitsivat ongelmia laadunhallinnassa. Tuotanto käynnistettiin uudelleen tammikuussa 2018. Framatome yhdessä Siemensin kanssa olisi toimittanut automaatiojärjestelmän Hanhikiven ydinvoimalaan Pyhäjoelle, mutta koko rakennusprojekti peruttiin vuonna 2022. == Lähteet == Luokka:Ranskalaiset teollisuusyritykset Luokka:Ydinvoima
Nissan Fairlady Z

Nissan Fairlady Z -nimellä on myyty Japanissa seuraavia Nissan-malleja: * Datsun 240Z, 260Z, 280Z (1969–1978) * Datsun 280ZX (1978–1983) * Nissan 300ZX (1983–2000) * Nissan 350Z (2002–2009) * Nissan 370Z (2009–2020) * Nissan Z (2022–) Fairlady Z
Mikael Ylöstalo

Martin Mikael Ylöstalo (s. 2. toukokuuta 1963 Sipoo) on suomalainen yleisurheilija. Ylöstalon päälaji oli 110 metrin aidat, mutta hän kilpaili myös muun muassa pikajuoksumatkoilla, korkeushypyssä ja kymmenottelussa. Ylöstalo edusti IF Sibbo-Vargarna -seuraa. Ylöstalo voitti 110 metrin aitojen Suomen-mestaruuden vuosina 1988 (tulos 13,53w) ja 1989 (13,77) http://www.gbrathletics.com/nc/fin.htm. Hopealla hän oli 1984, 1985 ja 1986 sekä pronssilla 1990. Ylöstalo edusti Suomea Stuttgartin EM-kisoissa 1986, Rooman MM-kisoissa 1987 ja Soulin olympialaisissa 1988. Stuttgartissa Ylöstalo oli menossa välierissä loppukilpailuun, mutta kolhiminen viimeiseen aitaan pudotti hänet finaalista. Soulissa hän selvisi aina välieriin asti. Ennätyksensä 13,64 Ylöstalo juoksi 28. elokuuta 1988 Lohjalla. Ajallaan hän on Suomen kaikkien aikojen kuudenneksi nopein pika-aituri http://www.apulanta.fi/matti/yu/suomi.html viitattu 18.8.2018. Kymmenottelussa Ylöstalo keräsi parhaimmillaan 7 164 pistettä (1983) . Kymmenottelija Otto Ylöstalo on Mikael Ylöstalon poika. == Lähteet == Luokka:Suomalaiset pika- aitajuoksijat Luokka:Suomalaiset pikajuoksijat Luokka:Suomalaiset yleisurheilun moniottelijat Luokka:Vuonna 1963 syntyneet Luokka:Elävät henkilöt Luokka:Suomalaiset yleisurheiluvalmentajat
Siepot

Siepot (Muscicapidae) on varpuslintuihin kuuluva heimo, johon kuuluu 58 sukua ja 306 lajia. Lintujen uudessa luokittelussa osa rastaslintuihin (Turdidae) kuuluneista lajeista siirrettiin sieppoihin. Siepot talvehtivat pääasiassa Afrikassa. Nimensä mukaisesti siepot usein sieppaavat saaliinsa lennosta. Suomessa elävät esimerkiksi kirjosieppo ja satakieli. Osa nykyisin sieppojen heimoon kuuluvista lintusuvuista ja -lajeista luettiin aiemmin rastaiden (Turdidae) heimoon. Näitä lintuja ovat muun muassa punarinta, leppälintu ja kivitasku, ja ne ovat tyypillisesti huomattavasti pienempiä kuin rastaat. ==Suvut== * Aasianleppälinnut Adelura * Aasiansatakielet Larvivora * Aletit Chamaetylas * Haarapyrstöt Enicurus * Harakkataskut Copsychus * Harmaasiepot Muscicapa * Huiluharakkataskut Kittacincla * Jalosiepot Eumyias * Jokileppälinnut Rhyacornis * Jokirastaat Myophonus * Kaapusiepot Cyanoptila * Kalliotaskut Emarginata * Kaunosinisiepot Niltava * Kekälealetit Alethe * Kirjosiepot Ficedula * Kivikkorastaat Monticola * Kivitaskut Oenanthe * Kongonsiepot Myioparus * Leppälinnut Phoenicurus * Mustasiepot Melaenornis * Muurahaistaskut Myrmecocichla * Nauhasiepot Anthipes * Palmutaskut Cichladusa * Pensastaskut Saxicola * Punataskut Cossypha * Rubiinisatakielet Calliope * Ruostepyrstöt Cercotrichas * Rusorinnat Sheppardia * Satakielet Luscinia * Savannisiepot Bradornis * Sinileppälinnut Myiomela * Sinipyrstöt Tarsiger * Sinisiepot Cyornis * Suomusiepot Fraseria * Töpörastaat Brachypteryx * Valkokurkkusiepot Vauriella * Viitasiepot Culicicapa ===Lajeja, joilla on oma sukunsa=== * Aarniharakkatasku Trichixos pyrropygus * Afrikanmetsätasku Stiphrornis erythrothorax * Celebesintöpörastas Heinrichia calligyna * Intiantasku Saxicoloides fulicatus * Isomuurahaistasku Thamnolaea cinnamomeiventris * Kameruninpunatasku Cossyphicula roberti * Kapinpensastasku Campicoloides bifasciatus * Kapinsavannisieppo Sigelus silens * Kivikkosatakieli Irania gutturalis * Komoriensieppo Humblotia flavirostris * Kuurintatasku Swynnertonia swynnertoni * Lohkaretasku Pinarornis plumosus * Luolatasku Xenocopsychus ansorgei * Namibiantasku Namibornis herero * Punarinta Erithacus rubecula * Punasavannisieppo Empidornis semipartitus * Timanttirintatasku Pogonocichla stellata * Tähtitöpörastas Heteroxenicus stellatus * Viidakkoleppälintu Cinclidium frontale * Virtaleppälintu Chaimarrornis leucocephalus * Ylänkötasku Pinarochroa sordida == Lähteet == * Luokka:Seulonnan keskeiset artikkelit
Sähke

Sähke eli sähkösanoma (vanhassa suomessa telegrafi tai telegrammi) on kirjallinen viesti, joka lähetetään kohteeseensa sähköttämällä. Alun perin sähkeet kulkivat lennätinlinjoja pitkin. Lennätinkone muutti lennätinkonttorissa morsemerkit paperille tekstiriveiksi, jotka leikattiin irti ja liimattiin sähkelomakkeisiin. Sähkelomakkeita kuljettivat vastaanottajille pikalähetit. Myöhemmin viestejä välitettiin langattomasti käyttämällä radioaaltoja. Sähkeet olivat aikanaan tärkeä kommunikaatioväline. Puhelimen, faksin, internetin ja sähköpostin kehitys tekivät sähkeistä pääosin tarpeettomia, mutta sähkeitä käytetään vielä 2021 joissain erityistarkoituksissa. ==Korusähke== Nykyisellään käytetyin sähkeen muoto on korusähke onnitteluiden tai osanoton välittämiseksi. Korusähkeiden lähetys alkoi Suomessa vuonna 1922, jolloin otettiin käyttöön ns. loistosähkelomakkeita Kenraali Mannerheimin Lastensuojeluliiton hyväksi. Myöhemmin otettiin käyttöön muidenkin hyväntekeväisyysjärjestöjen esim. Sydäntautiliiton ja Tuberkuloosin vastustamisyhdistyksen korulomakkeita. ==Sähkösanomakieli== Eri alojen rutiininomaisiin sähkeisiin kehittyi omia kirjoitustapoja ja fraaseja, joiden avulla pitkä sanoma saatiin lyhenemään ja tiivistymään ja vältettiin virheitä etenkin numerotiedoissa. Esimerkiksi hotellien ja matkatoimistojen kesken käydyssä huonevarauksia koskevassa sähkeliikenteessä käytettiin 1900-luvun alussa seuraavanlaisia kansainvälisiä koodisanoja: *yhden hengen huone: Alba *huone parivuoteella: Albadus *huone 2 erillisellä vuoteella: Arab *huone 3 vuoteella: Abec *2 huonetta 2 vuoteella: Belab *3 huonetta 3 vuoteella: Birac *lapsenvuode: Kind *vaatimattomampi palvelijanhuone: Serv * saapumisaika klo 12–19: Sera * saapumisaika klo 19–24: Gransera * saapumisaika klo 00–07: Granmatin * saapumisaika klo 07–12: Matin * varaus 1 yöksi: Pass * varaus useammaksi yöksi: Stop Siis jos halusi varata huoneen, jossa on kaksi erillistä vuodetta ja lapsen lisävuode illalla saapuvalle seurueelle yhdeksi yöksi, sähke kuului: Arab Kind Gransera Pass. ==Katso myös== * Kaukokirjoitin (eli Telex) == Lähteet == == Aiheesta muualla == *
Nemean taistelu

Nemean taistelu käytiin vuonna 394 eaa. Spartan ja sen vihollisten Theban, Korintin, Argoksen ja Ateenan välillä. Taistelu käytiin Korintin alueella, kuivuneen Nemea-joen (Νεμέα) uomassa. Spartalaiset voittivat taistelun, joka yhdessä Koroneian taistelun kanssa antoi Spartalle etulyöntiaseman sodan alkuvuosina. == Tausta == Spartalla oli perinteisesti kaksi kuningasta. Korintin sodan alkaessa Agesilaos II oli Aasiassa sotimassa Persiaa vastaan. Hänen hallitsijakumppaninsa Agesipolis I oli vielä vasta lapsi. Spartalaiset valitsivat erään Aristodemoksen johtamaan Spartan joukkoja heidän vihollisiaan vastaan jotka olivat keränneet joukkonsa Korintin lähettyville. Samalla Agesilaokselle lähetettiin määräys palata pikaisesti Kreikkaan armeijansa kanssa. == Taistelu == Aristodemos marssi suoraan Korinttia kohti noin 18 000 hopliittia käsittävän armeijan kanssa. Heistä 6 000 oli spartalaisia ja loput olivat Peloponnesolaisliiton kaupungeista. Spartan vastustajilla oli noin 24 000 hopliittia. Spartalaiset joukot taistelivat rivistönsä oikealla siivellä, kuten heidän tapansa oli. Ateenalaiset olisivat halunneet taistella omalla oikealla siivellä, mutta kun thebalaiset vastustivat tätä oli heidän otettava asemansa rivistön vasemmalla siivellä, eli spartalaisia vastapäätä. Kummatkin rivistöt liukuivat oikealle samalla kun armeijat marssivat toisiaan vastaan. Kummankin aremeijan oikea siipi kukisti vastustajansa. Spartalaiset kukistivat ateenalaiset, jotka pakenivat. Samalla thebalaiset löivät peloponnesolaiset. Spartalaiset kääntyivät vielä voittamattomia vihollisiaan vastaan, ja kukistivat ensin argoslaiset, korinttilaiset, ja lopuksi thebalaiset. Liittolaisista kuoli tai haavoittui noin 2 800 sotilasta, kun taas spartalaisten ja peloponnesolaisten tappiot olivat vain 1 100\. == Lopputulos == Vaikka spartalaiset voittivatkin, eivät he pystyneet murtautumaan Korintinkannaksen poikki Keski-Kreikkaan. Yhdessä Koroneian taistelun kanssa Nemean taistelu olivat ainoat "perinteiset" hopliittitaistelut sodan aikana. Luokka:Antiikin taistelut
Antti Haapakoski

Antti Ensio Haapakoski (s. 6. helmikuuta 1971 Kalajoki) on suomalainen pika- aitajuoksija. Hän oli paras suomalainen pika-aituri lähes koko 1990-luvun. Haapakoskea pidettiin nuorten sarjoissa Arto Bryggaren veroisena lahjakkuutena hänen voitettuaan nuorten Euroopan mestaruuden vuonna 1989 sekä nuorten maailmanmestaruuden vuonna 1990. Haapakoski ei urallaan kuitenkaan yltänyt arvokisamitaleihin aikuisten kansainvälisellä tasolla. Syksyllä 2009 Haapakoski nimettiin Suomen Urheiluliiton pika- ja aitajuoksujen puolipäiväiseksi lajivalmentajaksi. Haapakoski voitti 110 metrin aitojen Suomen mestaruuden kaikkiaan kuusi kertaa vuosina 1990 ja 1993–1997http://www.gbrathletics.com/nc/fin.htm. Hopeaa hän saavutti vuosina 1991, 2000, 2001 ja pronssia 1989. Hallissa hän voitti 60 metrin aidat 1992, 1993, 1995 ja 1997http://www.gbrathletics.com/nc/fini.htm ja saavutti hopeaa vuonna 1991 ja pronssia 1989. Haapakoski oli mukana yleisurheilun EM-kisoissa 1990 ja 1994, MM-kisoissa 1991, 1993, 1995 ja 1997 sekä olympialaisissa 1992 ja 1996. Sisäratojen arvokilpailuissa hän oli mukana MM-kisoissa 1993, 1995 ja 1997 ja EM-kisoissa 1992. Parhaimmillaan hän oli EM-kisoissa 1994 kuudes ja sisäradoilla MM-kisoissa 1995 kuudes ja EM-kisoissa 1992 viides. Haapakosken ennätys 110 metrin aidoissa on Kuortaneella juhannuskisoissa 24. kesäkuuta 1995 juostu 13,42. Ajallaan hän on kaikkien aikojen suomalaistilastossa kolmantena Elmo Lakan ja Arto Bryggaren jälkeen. Haapakosken nimissä ovat 19-vuotiaiden Suomen ennätys aikuisten 106,7 senttimetriä korkeilla aidoilla 13,65 (1990) ja 22-vuotiaiden Suomen ennätys 13,55 (1992). Sallittua kovemmassa myötätuulessa Haapakoski juoksi 13,26 (Sestriere 1994). Seuratasolla Haapakoski edusti Kalajoen Junkkareita. == Lähteet == Luokka:Suomalaiset pika-aitajuoksijat Luokka:Suomalaiset yleisurheiluvalmentajat Luokka:Vuonna 1971 syntyneet Luokka:Elävät henkilöt
Playing the Angel

Playing the Angel on Depeche Moden yhdestoista albumi, joka julkaistiin 17. lokakuuta 2005. Playing the Angel otettiin fanien ja useimpien kriitikoiden puolesta hyvin vastaan. Vaisuna pidetyn Exciterin jälkeen Depeche Moden katsottiin palanneen juurilleen Alan Wilderin lähdön jälkeen. Levy myi vuosina 2005–2006 yli neljä miljoonaa kappaletta. Levy on Depeche Moden ensimmäinen, jolle yhtyeen laulaja Dave Gahan sekä rumpali Christian Eigner ovat kirjoittaneet kappaleita (Suffer Well, I Want It All ja Nothing's Impossible). Playing the Angel kohosi Suomen virallisen albumilistan kärkeen ja myi kultaa. Ote IFPI:n kultalevylistasta vuodelta 2005 == Kappaleet == # # # # # # # # # # # # == Kokoonpano == * Dave Gahan – laulu * Andrew Fletcher – syntetisaattorit * Martin Gore – kitara, syntetisaattorit, taustalaulu * Christian Eigner – rummut == Arvostelut == * Desibeli.net: Depeche Mode: Playing The Angel Viitattu 4.10.2022. * Soundi: DEPECHE MODE: Playing The Angel Viitattu 4.10.2022. * Metacritic: metapisteet 78/100, käyttäjäpisteet 8.7/10 == Lähteet == Luokka:Depeche Moden albumit Luokka:Mute Recordsin albumit Luokka:Vuoden 2005 albumit
Äänihuulet

Äänihuulet ovat kurkunpäässä sijaitseva kudospoimupari, joiden väliin jää äänirako. Työntyessään äänihuulten välistä ilmavirta panee ne värähtelemään synnyttäen siten ääntä. Ihmisäänen korkeuden ero miesten, naisten ja lasten välillä selittyy äänihuulten kokoerolla. Miesten äänihuulet ovat kooltaan ja massaltaan suuremmat, siksi ne värähtelevätkin matalammalla taajuudella. Äänihuulet muodostuvat viidestä erilaisesta kudoskerroksesta, jotka ovat epiteelikudos, proprian pinta-, keski- ja syväkerros sekä syvin osa, lihaskudos, joka muodostaa äänihuulien ytimen. Ihmisen äänihuulet ovat pohjimmiltaan samankaltaiset kuin muilla nisäkkäillä. Esimerkiksi koirat ulvovat, naudat ammuvat ja siat kirkuvat samankaltaisia äänihuulia käyttäen kuin ihmisellä. Ihminen pystyy myös matkimaan muiden nisäkkäiden päästelemiä ääniä. Äänihuulten edessä sijaitsee niitä suojaava kilpirusto. ==Mekaaninen näkökulma== Mekaanisessa näkökulmassa tarkastellaan kudoksen rakennetta eli kiinteisyyttä, massaa ja kimmoisuutta, jolloin kerrokset jaetaan kolmeen erilaiseen osaan, jotka ovat kuori, siirtymäkudos ja ydin. ==Lähteet== * ===Viitteet=== Luokka:Ääntöelimistö
Trafalgarinniemi

Trafalgarinniemi () on Atlantin rannikolla Cádizin maakunnassa Espanjan Andalusiassa sijaitseva niemi, joka muodostaa Gibraltarinsalmen läntisimmän osan. Maakunnan pääkaupunki Cádiz sijaitsee niemestä noin 40 kilometriä luoteeseen. Muita lähistön kuntia ovat muun muassa Vejer de la Frontera ja Barbate, joista jälkimmäisen alueella niemi sijaitsee. Trafalgarinniemen nimi tulee luultavasti arabian kielen sanoista Taraf al-Gharb, jotka tarkoittavat läntistä niemeä. Vuonna 1805 niemen edustalla käytiin Trafalgarin meritaistelu, jossa Englannin kuninkaallinen laivasto tuhosi ranskalaisista ja espanjalaisista aluksista koostuneen Napoleonin laivaston. Nykyään Trafalgarinniemi on suosittu matkailukohde sekä espanjalaisten että ulkomaalaisten keskuudessa. Niemen ympärillä esiintyvät kovat tuulet tekevät paikasta ihanteellisen leijasurffaukselle. == Katso myös == * Trafalgarin aukio Luokka:Cádizin maakunta Luokka:Espanjan maantiede Luokka:Niemet
Trafalgar

Trafalgar voi viitata seuraaviin: * Trafalgarinniemi, niemi Cádizin maakunnassa Lounais-Espanjassa * Trafalgarin taistelu, niemen lähistöllä käyty meritaistelu * Trafalgar Square, taistelun muistoksi rakennettu aukio Lontoossa * Trafalgar, Bee Gees -yhtyeen albumi vuodelta 1971 ;Britannian kuninkaallinen laivasto *Trafalgar-luokka, 1800-luvun lopun taistelulaivaluokka *Trafalgar-luokka, sukellusveneluokka * HMS Trafalgar (1820), 106-tykkinen ensimmäisen luokan linjalaiva * HMS Trafalgar (1841), 110-tykkinen ensimmäisen luokan linjalaiva * HMS Trafalgar (1887), Trafalgar- luokan taistelulaiva * HMS Trafalgar (D77), Battle-luokan hävittäjä * HMS Trafalgar (S107), Trafalgar-luokan sukellusvene.
American Academy of Arts and Sciences

American Academy of Arts and Sciences on vuonna 1780 perustettu yhdysvaltalainen tiedeyhteisö, jossa vuonna 2006 oli 4 000 jäsentä ja 600 ulkomaista kunniajäsentä. Jäsenistössä on yli 170 nobelistia. Huhtikuussa 2006 yhteisö kutsui suomalaisen akatemiaprofessori Ilkka Hanskin ulkomaiseksi kunniajäsenekseen. ==Lähteet== ==Aiheesta muualla== * http://www.amacad.org/ Luokka:Tiedeakatemiat
Luotisade Broadwaylla

Luotisade Broadwaylla (Bullets Over Broadway) on Woody Allenin ohjaama ja käsikirjoittama, vuonna 1994 valmistunut komediaelokuva. 1920-luvun New Yorkiin sijoittuvassa äänekkäässä farssissa neuroottinen näytelmäkirjailija (John Cusack) joutuu mafian valvonnan alle ja vaarantaa paitsi seuraavan ensi- iltansa, myös koko uransaLuotisade Broadwaylla, CDon.fi. Viitattu 2.7.2016.. Elokuva sai kaikkiaan seitsemän Oscar-palkintoehdokkuutta, muun muassa paras miessivuosa (Chazz Palminteri), paras naissivuosa (Dianne Wiest ja Jennifer Tilly) sekä paras ohjaus (Woody Allen). Elokuva sai kuitenkin vain yhden palkinnon, kun Dianne Wiestille myönnettiin Oscar parhaasta naissivuosasta. == Näyttelijät == == Palkintoja == === Oscarit === *Paras naissivuosa: Dianne Wiest Ehdokkaana: *Paras miessivuosa: Chazz Palminteri *Paras naissivuosa: Jennifer Tilly *Paras ohjaus: Woody Allen *Paras alkuperäinen käsikirjoitus: Woody Allen, Douglas McGrath *Paras lavastus: Santo Loquasto, Susan Bode *Paras puvustus: Jeffrey Kurland === BAFTAt === Ehdokkaana: *Paras alkuperäinen käsikirjoitus: Woody Allen, Douglas McGrath === Golden Globet === *Paras naissivuosa: Dianne Wiest ==Lähteet== Luokka:Vuoden 1994 yhdysvaltalaiset elokuvat Luokka:Woody Allenin ohjaamat elokuvat Luokka:Woody Allenin käsikirjoittamat elokuvat Luokka:Yhdysvaltalaiset komediaelokuvat Luokka:Parhaan naissivuosan Oscar-palkinnon saaneet elokuvat Luokka:Golden Globe -palkitut elokuvat Luokka:SAG-palkitut elokuvat Luokka:New Yorkissa tapahtuvat elokuvat
Santtu Luoto

Santtu Luoto (s. 28. huhtikuuta 1964 Espoo) on suomalainen toimittaja ja tietokirjailija. Luoto on työskennellyt muun muassa rockin ajankohtaislehti Rumban toimituspäällikkönä (1990-1992) sekä toimittanut Ylen Radiomafia- kanavalle lukuisia populaarikulttuuria käsitteleviä radiosarjoja, kuten sarjat Jee Jee Jee – suomalaisen rockin historia, Café Veijon Baari, Radio Radikal, Aikakausradio ja Kohtaaminen – miten minusta tuli minä. Vuosina 1995–2009 Luoto työskenteli tv-tuottajana ja käsikirjoittajana Broadcasters Oy:ssa, 2009–2010 Tarinatalo Oy:ssa ja vuodesta 2012 lähtien Intervisio Oy:ssa. Luodon ohjelmahistoriaan kuuluvat muun muassa Minä ja Sarasvuo, Suomen parhaat, Uutisvuoto ja SF-studio. Luoto on myös tehnyt kirjallista yhteistyötä muun muassa jääkiekkovalmentaja Alpo Suhosen ja kokki Harri Syrjäsen kanssa sekä toiminut käsikirjoittajana muun muassa Jarkko Tammisen estradishow Stars Show'ssa. Luoto on palkittu Yleisradion koulutusrahasto Kouran kunniamaininnalla (1994), Musiikki & Median Industry Awardeilla "Vuoden radiotoimittaja" ja "Vuoden maineteko" (1996) sekä valtion tiedonjulkistamispalkinnolla (1998)Valtio palkitsi tiedonjulkistajia. Lisäksi hänen käsikirjoittamansa ja tuottamansa televisio-ohjelmat ovat voittaneet lukuisia Venla- ja Telvis-palkintoja. Suomen Palloliitto on palkinnut Luodon "Vuoden Grassroots-toimijana" (2013)SANTTU LUOTO SEKÄ HJK-JUNIORIT PALKITTIIN CAPTAIN'S BALL GAALASSA ja Palloliiton Helsingin piiri "Vuoden Kaikki pelaa -ohjaajana" (2013)KAUDEN 2013 PÄÄTTÄJÄISET JA ANSIOITUNEIDEN PALKITSEMINEN. FC Kontu luovutti Luodolle Palloliiton seuratoimijan hopeisen ansiomerkin (2017). Tammikuussa 2021 hänet palkittiin Jalkapallon Juniorivalmentajat ry:n toimesta Juniorivalmentaja-tunnustuksella toimimisestaan lasten valmennuksen parissa Helsingin Ponnistuksen tyttöjoukkueissaJALKAPALLON JUNIORIVALMENTAJAT PALKITSI ANSIOITUNEITA LASTEN JA NUORTEN VALMENTAJIA. == Teokset == * * *Neljä Ruusua – soitetuimmat (Like 2001) *Keskisuuri Uutisvuotokirja (WSOY 2002) *Keskisuuren Uutisvuotokirjan poika (WSOY 2003) *Agents Forever (Ajatus 2003) *Soppamies (Otava 2003) * * Juice (Minerva 2007; yhdessä Mikko Montosen kanssa) * * * Santtu Luoto & Harri Syrjänen: Saaristoruokaa. Otava, 2015. ISBN 9789511288077 ;Artikkeleita muissa teoksissa: *11 & pallo – jalkapallo elämässä, elämä jalkapallossa (Kirjayhtymä 1997) *Puoli vuosisataa – MMM-juhlakirja (Otava 1999) *Homeperseen suo ja muita matkailukohteita (WSOY/Johnny Kniga 2003) *Futistarinoita (Like 2006) * *FC Kontu — hyvää seuraa vuodesta 1967 (FC Kontu 2007) == Lähteet == Luokka:Suomalaiset tietokirjailijat Luokka:Suomalaiset musiikkikirjailijat Luokka:Suomalaiset radiotoimittajat Luokka:Vuonna 1964 syntyneet Luokka:Elävät henkilöt
Philadelphia (elokuva)

Philadelphia on vuoden 1993 draamaelokuva, jonka on ohjannut Jonathan Demme ja käsikirjoittanut Ron Nyswaner. Elokuvan päärooleissa esiintyvät Tom Hanks, Denzel Washington ja Antonio Banderas. == Tarina == Hanks näyttelee elokuvassa Andrew Beckettiä homoseksuaalia asianajajaa, joka työskentelee hyvämaineisessa philadelphialaisessa lakifirmassa. Kun yhtiökumppaneille paljastuu, että hänellä on AIDS, hänet erotetaan. Beckett palkkaa homofobisen asianajajan Joe Millerin (Washington) taistelemaan hänen puolestaan. Philadelphia oli ensimmäinen Hollywoodin suuren budjetin ja suurten tähtien elokuva, joka käsitteli AIDS-tilannetta Yhdysvalloissa, ja se oli myös merkki homokuvauksen muutoksesta realistisempaan suuntaan. Monet homoseksuaaliset elokuvakriitikot arvostelivat Philadelphiaa siitä, että Hanksin ja Banderasin roolihenkilöt eivät esitä normaaleja suhteen rakkaudenosoituksia, kuten suudelmia. Vuoden 1996 dokumentissa The Celluloid Closet Hanks kuitenkin huomauttaa, että monet tällaiset kohtaukset on leikattu pois lopullisesta elokuvasta. DVD-versiosta löytyy kuitenkin myös mm. kohtaus, jossa Hanks ja Banderas ovat sängyssä. == Vastaanotto == Elokuva voitti kaksi Oscaria: Tom Hanks parhaasta miespääosasta ja Bruce Springsteen parhaasta laulusta. Lisäksi se oli ehdolla kolmeen muuhun Oscariin. Hanks ja Springsteen voittivat myös Golden Globen ja Springsteen lisäksi musiikkiteollisuuden Grammy-palkinnon parhaasta elokuvaan tehdystä laulusta. American Film Institute valitsi Philadelphian vuonna 2006 kahdenkymmenen kaikkien aikojen innostavimman yhdysvaltalaiselokuvan joukkoon.AFI’s 100 Most Inspiring Films of All Time, American Film Institute 2006. Viitattu 16.2.2023. == Rooliluettelo == == Palkintoja == === Oscarit === * Paras miespääosa: Tom Hanks * Paras laulu: Bruce Springsteen (Streets of Philadelphia) Ehdokkaana: * Paras alkuperäinen käsikirjoitus: Ron Nyswaner * Paras maskeeraus: Carl Fullerton, Alan D'Angerio * Paras laulu: Neil Young (Philadelphia) === BAFTAt === Ehdokkaana: * Paras alkuperäinen käsikirjoitus: Ron Nyswaner === Golden Globet === * Paras miespääosa: Tom Hanks * Paras laulu: Bruce Springsteen (Streets of Philadelphia) Ehdokkaana: * Paras alkuperäinen käsikirjoitus: Ron Nyswaner == Arvioita == Video-oppaassa vuodelta 1994 Olavi Similä luonnehtii Philadelphiaa yksioikoiseksi, jopa lapselliseksi herkistelyksi ja antaa sille kolme tähteä viidestä, mikä vastaa sanallista arviota ”hyvä”. == Lähteet == == Aiheesta muualla == * Luokka:Vuoden 1993 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhteiskunnalliset elokuvat Luokka:Jonathan Demmen ohjaamat elokuvat Luokka:Tositapahtumiin perustuvat elokuvat Luokka:Elokuvat seksuaali- ja sukupuolivähemmistöistä Luokka:Elokuvat terveydenhoidosta
Dieter Baumann

Dieter Baumann (s. 9. helmikuuta 1965 Blaubeuren, Länsi-Saksa) on saksalainen entinen kestävyys- ja keskimatkojen juoksija. Baumann voitti ensimmäisen arvokisamitalinsa vuonna 1987 sijoittumalla hopealle sisäratojen EM- kilpailujen 3 000 metrin juoksussa. Seuraavana vuonna hän osallistui Soulin olympialaisten 5 000 metrin juoksuun. Loppukilpailussa Kenian John Ngugi aloitti irtiottonsa jo hyvissä ajoin, mutta Baumann onnistui käyttämään 1 500 metrin juoksusta saamaansa nopeutta ja voitti muut juoksijat loppukirikamppailussa nousten hopealle. Haagin sisäratojen EM-kilpailuissa 1989 hän voitti kultaa 3 000 metrillä ja Budapestin sisäratojen MM- kilpailuissa samana vuonna pronssia samalla matkalla. Tokion MM-kilpailuissa 1991 hän sijoittui 5 000 metrillä neljänneksi. Myöhemmin samana vuonna hän voitti MM-loppukilpailun voittajan Kenian Yobes Ondiekin Kölnissä käydyssä 3 000 metrin kilpailussa. Vuonna 1992 Baumann paransi Saksan ennätystä 5 000 metrillä jo alkukaudesta. Barcelonan olympialaisissa 5 000 metrin loppukilpailu alkoi kovalla vauhdilla, mutta vauhti hidastui juoksun edetessä. Viimeisellä kierroksella Baumann jäi takasuoralla neljän afrikkalaisjuoksijan pussiin, mutta loppusuoralla hän juoksi viimeiset 100 metriä aikaan 11,9 ja voitti olympiakultaa. Samana vuonna hänet valittiin Saksassa vuoden urheilijaksi. Helsingin EM-kilpailuissa 1994 Baumann voitti 5 000 metrin mestaruuden helposti. Seuraavana vuonna Göteborgin MM-kilpailuissa hän oli samalla matkalla yhdeksäs. Muutamaa päivää myöhemmin hän paransi jälleen Saksan ennätystä juosten Haile Gebrselassien jälkeen toiseksi Zürichissä. Atlantan olympialaisissa hän sijoittui neljänneksi. Ateenan MM-kilpailuissa 1997 hän oli 5 000 metrillä viides. Hieman myöhemmin hänestä tuli ensimmäinen eurooppalaisjuoksija, joka alitti 13 minuutin rajan 5 000 metrillä, kun hän juoksi Zürichissa ajan 12.54,70. Budapestin EM-kilpailuissa 1998 Baumann voitti hopeaa 10 000 metrin juoksussa. Samana vuonna hän voitti yleisurheilun maailmancupin. 19. lokakuuta 1999 hän jäi kiinni nandrolonin käytöstä ja sai kahden vuoden kilpailukiellon. Baumann otti vapaaehtoisia dopingtestejä ja kävi ilmi, että hänen elimistönsä nandrolonitasot olivat erittäin korkeat ja ne vaihtelivat voimakkaasti vuorokaudenaikaan nähden. Lopulta Saksan yleisurheiluliitto uskoi Baumannin selityksen, että joku oli pannut dopingia hänen hammastahnaansa. Baumann selviytyi Sydneyn olympialaisten Saksan joukkueeseen, mutta Kansainvälinen yleisurheiluliitto IAAF ei uskonut selitystä, vaan piti Baumannin kilpailukiellon voimassa. Kilpailukieltonsa loppumisen jälkeen Baumann palasi radoille ja voitti Münchenin EM-kilpailuissa 2002 hopeaa 10 000 metrillä. Baumann lopetti kilpauransa 8. syyskuuta 2003. Urheilu-uransa jälkeen Baumann on toiminut kestävyysjuoksuvalmentajana. Nykyisin hän asuu vaimonsa Isabellen ja kahden lapsensa kanssa Tübingenissä. Luokka:Saksalaiset kestävyysjuoksijat Luokka:Saksalaiset keskimatkojen juoksijat Luokka:Saksalaiset olympiavoittajat Luokka:Vuonna 1965 syntyneet Luokka:Elävät henkilöt
Thomas Sykora

Thomas Sykora (s. 18. toukokuuta 1968 Göstling an der Ybbs, Itävalta) on itävaltalainen uransa lopettanut alppihiihtäjä, joka aktiiviurallaan erikoistui pujotteluun. Hän saavutti pujottelussa yhdeksän maailmancupin osakilpailuvoittoa ja 21 palkintopallisijaa. Pujottelucupin voitto tuli kahdesti vuosina 1997 ja 1998. Naganon olympialaisissa hän otti pronssia ja maailmanmestaruuskisoissa hän oli kaksi kertaa pujottelun yhdeksäs. == Lähteet == Luokka:Itävaltalaiset alppihiihtäjät Luokka:Itävaltalaiset olympiavoittajat Luokka:Vuonna 1968 syntyneet Luokka:Elävät henkilöt
Socket 370

Socket 370 on pääasiassa Intelin käyttämä tietokoneiden suoritinkanta. Kanta korvasi Intelin aiemmin käyttämän Slot 1 -suoritinkannan. Kantaan sopivia suorittimia olivat Intelin Celeron sekä Pentium III -suorittimet. Muita kantaan sopivia suorittimia on yhä tuotannossa oleva Via C3 joka on käytössä yrityksen suhteellisen suosituissa Mini-ITX kokoonpanoissa. Socket 370 on saanut nimensä yleisen käytännön mukaisesti kannassa olevien liitäntäpintojen määrän mukaan. Intel korvasi kannan omassa käytössään Socket 423, Socket 478 sekä Socket 775 kannoilla. Kannassa on olemassa yksiväyläisiä väylänopeuksia aina 66 MHz nopeudesta 133 megahertsiin. Luokka:Suoritinkannat